# בריזיגלה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. לצורך זה ייתכנו סיבות אחדות: פגמים טכניים כגון מיעוט קישורים פנימיים, סגנון הטעון שיפור או צורך בהגהה. אם אתם סבורים כי אין בדף בעיה, ניתן לציין זאת בדף השיחה שלו.

בריזיגלה, עיירה בנפת ראוונה שבה שכנה מפקדתו של מפקד החי"ל (הבריגדה היהודית), הבריגדיר לוי בנימין, ומכאן נשלחו הוראות הפעולה לגדודי הבריגדה ולפלוגותיה בגזרת הקרב. בריזיגלה נמצאת על "פסגת בריזיגלה" שנקראת על שמה, לרגלי ההרים בצפון איטליה.

## [עריכה] טקס הנפת הדגל

בבריזיגלה התקיים טקס הנפת הדגל, דהיינו טקס בו מניפים את דגל ישראל, מגן דוד. להנפת הדגל הייתה משמעות לאומית יהודית, למול שלטונות הצבא הבריטי, שהבריגדה היהודית הייתה חלק ממנו.

טקס הנפת הדגל התקיים על ידי לוי בנימין ועל ידי משה שרת, שנשא בו נאום להנצחת השואה ולהנצחת קרבותיהם של חיילי הבריגדה העברית. להלן חלק מנאומו של שרת בבריזיגלה:

  "כל אחד ואחד מכם, בהתנדבו לצבא, מתחילת המלחמה הזאת ועד היום, התפלל לרגע שבו יראה את הדגל הזה מתנוסס מעל ראשו. בחמש שנים וחצי של המלחמה, כל אחד ואחד מכם הצדיע הצדעה רוחנית, וכולנו הצדענו בלבנו לדגל זה, דגל רווי בדמם של חמישה מליונים יהודים שנרצחו באירופה. זה הדגל שהתנוסס מעל ללוחמים האמיצים של גטו ורשה במערכתם האחרונה. זה הדגל שבצילו הלכו גואלי הקרקע של מולדתנו ומגיני היישוב העברי בארץ. היום אנו מניפים את הדגל הזה בשם יותר ממיליון בני עמנו הלוחמים בצבאות האומות המאוחדות, ובשם שלושים אלף המתנדבים מארץ ישראל. אנו מניפים דגל זה שישמש מגדלור לשארית הפליטה של עמנו, ולאות וקריאה להצטרף אלינו במלחמתנו לחופש ולשיבת ציון."

משה שרת התייחס בנאומו "רק" לחמישה מיליוני יהודים שנהרגו בשואה, במקום ליותר משישה מיליונים, וזאת משום שבזמנים האלו של המלחמה, הידיעות שהסתננו מאירופה הורו על חמישה מיליונים של יהודים.

בזמן טקס הנפת הדגל, עדיין נמשכה המלחמה בין הגרמנים ליהודים באיטליה, ולכן לא כל הלוחמים יכלו לבוא לטקס. במקום זאת, כל פלוגה שלחה נציג משלה לטקס. טקסים כאלו לא התרחשו הרבה במלחמת העולם השנייה (באיטליה התרחש רק פעם אחת הטקס הזה), וזאת מטעמי בטחון.

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%96%D7%99%D7%92%D7%9C%D7%94.html

קטגוריות: ויקיפדיה: ערכים הדורשים עריכה | מלחמת העולם השנייה | תולדות עם ישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Français
- Italiano
- 日本語
- Nnapulitano
- Nederlands
- Norsk (bokmål)
- Polski
- Português